**Записник од 23-тата Седница на Совет на Општина Берово**

Одделение за правни и општи работи

Одделение за правни и општи работи

Општина Берово

**З А П И С Н И К**

***Од 23-тата седница на Советот на Општина Берово одржана на ден 25.01.2023 година со почеток во 08:00 часот во салата за состаноци при Oпштина Берово*.**

Седницата ја отвори и со неа раководеше Претседателот на советот на Општина Берово г-ѓа Марија Буровска.

Од вкупно 15 Советници на седницата присуствуваа 14 Советници и тоа: Марија Буровска, Стево Суџуковиќ, Славица Фурнаџиска, Владо Методиев, Емилија Корчовска, Гоце Ружински, Глигорчо Крстовски, Герасим Гриовски, Петар Ружински, Ангела Здравковска, Наташа Ваканска, Викторија Спенџарска Стеен, Виолета Марковска Димовска и Александар Мишовски. На Седницата на Совет, отсутен беше Советникот Дејан Механџиски.

На Седницата присуствуваa Градоначалникот на општина Берово Звонко Пекевски, Раководител на Одделението за општи и правни работи -Анита Рунтевски, Емилија Ваканска – Раководител на Одделение за управување со човечки ресурси, како правна поддршка и Советник- координатор за еднакви можности меѓу жените и мажите-Биљана Каламадевска, како записничар.

Претседателот на Совет, Марија Буровска, пред да го прочита предлог дневниот ред, истакна дека, со најава од претходно, има еден отсутен советник Дејан Механџиски .

За работа на 23-тата Седница на Совет на Општина Берово, претседателката, го предложи следниот:

**ПРЕДЛОГ ДНЕВЕН РЕД**

1. Записник од 21-та седница на Совет на Општина Берово;
2. Записник од 22-та седница на Совет на Општина Берово;
3. Заклучок за исправка на техничка грешка во Одлука за прифаќање на донација;
4. Предлог Одлука за извршување на Буџетот на Општина Берово за 2023 година;
5. Годишен извештај за информации од јавен карактер (01.01.2022 - 31.12.2022 година);
6. Предлог Повеќегодишен План за контрола на популацијата на бездомни и улични кучиња на територијата на општина Берово (2023-2025 година);
7. План за интегритет на Општина Берово за 2023-2026 година;
8. Советнички иницијативи и прашања.

Претседателката Буровска, истакна дека според добиените материјали од претходно, советниците имаат материјали, за дополнување на дневниот ред, па му даде збор на градоначалникот, да даде предлог, за дополнување на дневниот ред

Градоначалникот на општина Берово, Звонко Пекевски, предложи дополнување на дневниот ред, со 3 нови точки, кои се наметнале, во периодот, од закажувањето на седницата до вчерашниот ден, и тоа со следниот распоред:

Како 8 точка на дневен ред да биде:

**Измена на Годишен план за вработување за 2023 година на ОЈУСЗСЛ "д-р Иван Влашки" Берово;**

Како 9 точка на дневен ред да биде:

**Годишен Извештај за работењето на ТППЕ Берово за 2022 година**

Како 10 точка на дневен ред да биде:

**Предлог Измена и дополнување на Програма (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2023 година;**

(Материјалите за дополнителните точки, советниците предходно ги имаат добиено како дополнителни материјали на е-маил).

Точката **Советнички иницијативи и прашања,** да биде повторно последна, сега 11 – та точка, на дневниот ред, како што додаде градоначалникот, за секоја од точките во материјалната расправа, ќе биде образложено, зошто е наметнато да биде дополнета точка на дневен ред**.**

Претседателката на совет Марија Буровска, праша дали некој друг, има нешто да додаде и бидејќи никој не побара збор, дневниот ред со дополнувањето го стави на гласање и **со 14 гласа ЗА, нема советници кои гласале ПРОТИВ, нема ВОЗДРЖАНИ советници, отсутен од гласање е советникот Дејан Механџиски,** е усвоен следниот:

**ДНЕВЕН РЕД**

1. Записник од 21-та седница на Совет на Општина Берово;
2. Записник од 22-та седница на Совет на Општина Берово;
3. Заклучок за исправка на техничка грешка во Одлука за прифаќање на донација;
4. Предлог Одлука за извршување на Буџетот на Општина Берово за 2023 година;
5. Годишен извештај за информации од јавен карактер (01.01.2022 - 31.12.2022 година);
6. Предлог Повеќегодишен План за контрола на популацијата на бездомни и улични кучиња на територијата на општина Берово (2023-2025 година);
7. План за интегритет на Општина Берово за 2023-2026 година;
8. Измена на Годишен план за вработување за 2023 година на ОЈУСЗСЛ "д-р Иван Влашки" Берово;
9. Годишен Извештај за работењето на ТППЕ Берово за 2022 година;
10. ПредлогИзмена и дополнување на Програма (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2023 година;
11. Советнички иницијативи и прашања.
12. ***Записник од 21-та седница на Совет на Општина Берово;***

Претседателката на Совет, Марија Буровска, отвори расправа по дадената точка и ги праша советниците дали има некој забелешка, по однос на записникот од 21-вата седница на совет.. Бидејќи немаше никаква забелешка, претседателката затвори претрес и точката ја стави на гласање, при што со **14 гласа ЗА, нема советници кои гласале ПРОТИВ, нема ВОЗДРЖАНИ советници, отсутен од гласање е советникот Дејан Механџиски** е усвоен **Записникот од 21-та седница на Совет на Општина Берово.**

1. ***Записник од 22-та седница на Совет на Општина Берово;***

Претседателката на Совет, Марија Буровска, отвори расправа по дадената точка, праша дали по однос на оваа точка некој има зебелешка, додавајќи дека се е спомнато во записникот и бидејќи никој не се јави за дискусија, точката ја стави на гласање. Со **14 гласа ЗА, нема советници кои гласале ПРОТИВ, нема ВОЗДРЖАНИ советници, отсутен од гласање е советникот Дејан Механџиски,** е усвоен **Записник од 22-та седница на Совет на Општина Берово.**

1. ***Заклучок за исправка на техничка грешка во Одлука за прифаќање на донација***

Претседателката на Совет на Општина Берово, по однос на оваа точка исткакна дека смета дека нема потреба од расправа по оваа точка, единствена грешка е дека во бројот на шасија, бројот 8, се заменува со буква B. Со **14 гласа ЗА, нема советници кои гласале ПРОТИВ, нема ВОЗДРЖАНИ советници, отсутен од гласање е советникот Дејан Механџиски,** е усвоен **Заклучок за исправка на техничка грешка во Одлука за прифаќање на донација.**

1. ***Предлог Одлука за извршување на Буџетот на Општина Берово за 2023 година***

Претседателката на Совет на Општина Берово, отвори расправа по оваа точка. За збор се јави советничката Славица Фурнаџиска, во улога на претседател на комисијата за финансирање, Буџет и ЛЕР, која истакна дека за оваа точка, Комисијата не се состанала, затоа што, истата се однесува на одредени измени, кои ги има дадено во прилог, насоки од Министерство за финансии и одлуката е потребно да се гласа, со измените, нова одлука со вклучени насоки.

Бидејќи никој друг не се јави за збор, претседателката на совет, го затвори претресот по оваа точка и ја стави на гласање. Со **8 гласа ЗА, нема советници кои гласале ПРОТИВ, 6 ВОЗДРЖАНИ советници, отсутен од гласање е советникот Дејан Механџиски** е усвоена **Одлука за извршување на Буџетот на Општина Берово за 2023 година.**

1. ***Годишен извештај за информации од јавен карактер (01.01.2022 - 31.12.2022 година);***

Претседателот на Совет, отвори расправа по предложената точка на дневен ред, додавајќи дека од добиените материјали, комисии не се одржале за оваа седница, присуството на Биљана, предложи да се искористи за детално да се образложи точката. И даде збор, на службеничката Биљана Каламадевска, како службено лице кое го изготвува извештајот. Таа даде образложение дека сите јавни институции имаат обврска да изготват извештај за информации од јавен карактер. Додаде дека Општина Берово во 2022 година, одговорила на 41 барање за пристап. Исто така поднесени биле и 5 жалби од кои 3 жалби се вратени на повторно одлучување и во жалбите не се работи за жалби за запазување на постапката за информација од јавен карактер, туку странките, односно странката е незадоволна од добиениот одговор.

Бидејќи никој друг не побара збор, претседателката на Совет, затвори претрес и точка 5 ја стави на гласање. Со **14 гласа ЗА, нема советници кои гласале ПРОТИВ, нема ВОЗДРЖАНИ советници, отсутен од гласање е советникот Дејан Механџиски,** е усвоен  ***Годишен извештај за информации од јавен карактер (01.01.2022 - 31.12.2022 година)*.**

1. ***Предлог Повеќегодишен План за контрола на популацијата на бездомни и улични кучиња на територијата на општина Берово (2023-2025 година);***

Претседателката отвори расправа по предложената точка на дневен ред, додаде дека во текот на вчерашниот ден е одржана комисија за комунални дејности, претседател на комисијата е советникот Гоце Ружински и му даде збор, да даде образложение од одржаниот состанок на комисијата. Претседателот на комисијата за комунални дејности, Гоце Ружински, истакна дека на комисијата бил присутен службеникот Васко Буровски, планот е изработен за 3 години, во планот е предвидено по колку кучиња ќе се заловуваат годишно, според програмата, тоа се 50 кучиња, во вредност од 500.000,00 денари, исто така е предвидено субвенционирање на стерилизација на домашни кучиња, во вредност од 80.000,00 денари годишно, и тука дополнително во соработка со локалното здружение за заштита на животните ПРО АНИМА, се предвидени 80.000,00 денари. Планот како што истакнал службеникот Васко Буровски е испратен до самото здружение и даден е рок од 3-4 денови, за да дадат забелешки во врска со истиот. Досега нема никакви забелешки, тоа е од комисијата. Претседателката на Совет, Марија Буровска, се заблагодари за објаснувањето. За збор се јави советникот Петар Ружински, кој се обрати кон градоначлникот и претседателот на комисијата за комунални дејности, прашувајќи дали сигурно е стапено во контакт со ПРО АНИМА. Претседателот на комисијата, Ружински, одговори дека од страна на службеникот Васко Буровски е објаснето и во самите материјали стоело дека до 23.01.2023 година е даден рок, не знае кога е пратен планот, од прилика 2-3 денови порано, и им е даден рок до 23.01.2023 година, да достават забелешки и Васко, кажал дека до денес нема доставено ништо. Состанокот на Комисијата, се одржал на 24. 01.2023 година, во 14: 30 часот и до тој момент немало ништо.

Бидејќи друг не побара збор, претседателката ја стави на гласање точка 6 и со **14 гласа ЗА, нема советници кои гласале ПРОТИВ, нема ВОЗДРЖАНИ советници, отсутен од гласање е советникот Дејан Механџиски,** е усвоен **Повеќегодишен План за контрола на популацијата на бездомни и улични кучиња на територијата на општина Берово (2023-2025 година).**

1. ***План за интегритет на Општина Берово за 2023-2026 година***

Претседателката на Совет, отвори расправа по 7-мата точка на дневен ред, се обрати кон службеничката Емилија Ваканска, дали ќе земе збор, по однос на оваа точка и и даде збор. Службеничката Емилија Ваканска истакна дека тоа е план со кој се сретнуваат и колегите од администрацијата а и самите советници. Објаснувајќи го доставениот план за интегритет, таа истакна дека, минатата година во февруари, општина Берово, склучила Меморандум за соработка со фондацијата Отворено општество. Во склучувањето на меморандумот за соработка, било предвидено и изработка на план за интегритет на Општина Берово, како што се гледа од приложеното тој е повеќегодишен и предвидено е одржување на повеќе работилници. Претходната година биле одржани 2 работилници во Скопје, каде што е презентиран и самиот извештај, кој што е направен во февруари, на една од нив присуствувал и градоначалникот, формирана е работна група од Општина Берово и согласно доставениот извештај и утврдените ризици, изготвен е план за интегритет. Овој план е план по кој што треба да се раководиме и ние вработените и советниците и градоначалникот како локални функционери и заради подобрување и спречување на поголеми ризици од корупција, во самиот план се предвидени активности, додаде Ваканска. Дел од овие активности, насоките кои усно се дадени веќе пред донесување на планот, се спроведени, дадени се овластувања на раководителите, донесени се некои првични интерни акти за работа, останува да ги следиме периодите понатаму, од овој план за интегритет. Сакам да кажам дека, овој план не е задолжителен, но добро е да го има секоја општина, која што се бори да ги спречи сите ризици на корупција, кои можат да го намалт ефектот за корупција и кај нас како администрација и кај локалните функционери. Исто така сакам да кажам дека општина Берово, во декември месец, донесе и годишен план за проценка на ризици од корупција, кој што се однесува на единките кориснички, на кои истиот им е доставен и е објавен на веб страната на Општина Берово и сите граѓани можат да се запознаат. Пријавени сме во државната комисија за спречување на корупција и Емилија Ваканска е назначена како лице за интегритет, така да постојано имаме комуникација и имаме и обуки на темата судир на интереси и интегритет. Како што додаде таа, Општина Берово во последните 2 години, интензивно се залага за подобрување на интегритетот, кој што се однесува на сите и сите треба да ги почитуваме моралните и етичките правила на однесување. Претседателката на Совет, Марија Буровска, се заблагодари за исцрпното објаснување и бидејќи друг не се јави за дискусија, пристапено е кон гласање. Со **14 гласа ЗА, нема советници кои гласале ПРОТИВ, нема ВОЗДРЖАНИ советници, отсутен од гласање е советникот Дејан Механџиски,** е усвоен ***План за интегритет на Општина Берово за 2023-2026 година*.**

1. ***Измена на Годишен план за вработување за 2023 година на ОЈУСЗСЛ "д-р Иван Влашки" Берово***

Претседателката на Совет, отвори расправа по 8-мата точка на дневен ред. Додаде дека комисија не се одржала, меѓутоа стапено е во контакт со службите во установата, а и материјалите сите ги имаат, така што овде е битно да се спомне дека во претходниот план за вработување имало 4 планирани вработувања, сега има уште плус 6 , вкупно 10 и тоа се должи на отварањето на кујната, која е предвидена да се отвори оваа година и потребите за вработувања се токму таму, а исто така има и правила за тоа колку геронто домаќини треба да има според бројот на корисници, планирани пензионирања нема, така да тоа се нови вработувања кои се потребни во домот. За збор се јави советникот Владо Методиев, кој обраќајќи се кон претседателката, праша дали новите работни места ,имаат економска оправданост, и дали истото е разработено. Претседателката му даде збор да одговори на градоначалникот. Градоначалникот одговори дека бројот на потребни вработувања, кои се наведени во самиот план, не значи по автоматизам дека истите ќе бидат одобрени од МТСП, преку блок дотации и Министерството за финансии, од Централниот Буџет, меѓутоа истите вработувања се побарани врз основа на проширената дејност на установата. Досега услугата беше кетеринг, сега настојуваме преку сопствена кујна, па така се наметува потребата од нови вработувања, толку се утврдени во планот, дали истите целосно ќе бидат финансирани од Министерството или ќе одиме со кофинансирање, преку општинскиот буџет, ќе видиме потоа, по добивањето на дозвола на самиот објект. Останатите неколку места, можностите за ангажман се толку колку дозволуваат финансиите а не онолку колку што се предвидени со правилник. Пред извесно време имаше инспекциски надзор, кој најде забелешки дека бројот на даватели на услуги, е помал, од оние кои се потребни да ги има. Од тие причини се бараат нови согласности, за нови финансирања.

Бидејќи никој друг не се јави за дискусија, претседателката на совет затвори претрес и точката ја стави на гласање***.*** Со **8 гласа ЗА, нема советници кои гласале ПРОТИВ, 6 ВОЗДРЖАНИ советници, отсутен од гласање е советникот Дејан Механџиски** е усвоена **Измена на Годишен план за вработување за 2023 година на ОЈУСЗСЛ "д-р Иван Влашки" Берово**

1. ***Годишен Извештај за работењето на ТППЕ Берово за 2022 година;***

Претседателката на Совет, отвори расправа по 9-тата точка на дневен ред. Му даде збор на Советникот Герасим Гриовски, кој е претседател на комисијата за општествени дејности. Советникот Гриовски, истакна дека во годишниот извештај за работата на ТППЕ, се содржани формирањето на противпожарната единица, како и видот и бројот на интервенции на територијата на општина Берово и Пехчево. Во 2022 година, има вкупно 103 интервенции од кои 88 се на територијата на Општина Берово и 15 интервенции на Општина Пехчево. Одржани се повеќе вежби во кругот на ТППЕ и една показна вежба за учениците од 9-то одделение. Исто така ТППЕ има спроведено повеќе едукативни кампањи, за пожари и превенција од пожари, во соработка со ОВР Берово и Дирекцијата за заштита и спасување и ЈП Национални шуми. Бидејќи друг не се јави за збор, претседателката Буровска, затвори претрес и точката ја стави на гласање. Со **14 гласа ЗА, нема советници кои гласале ПРОТИВ, нема ВОЗДРЖАНИ советници, отсутен од гласање е советникот Дејан Механџиски,** е усвоен е **Годишен Извештај за работењето на ТППЕ Берово за 2022 година.**

1. ***Предлог Измена и дополнување на Програма (ЈД, Ј6 и ЈФ) за изградба, реконструкција и одржување на локални патишта и улици во Општина Берово во 2023 година;***

Претседателката на Совет, отвори расправа по 10-тата точка на дневен ред. За збор се јави градоначалникот, кој по дадениот збор од страна на претседателката, истакна дека измената е наметата заради апликацијата на Одделението за Локален економски развој, на повикот во 2022 година, преку Агенцијата за финансиска поддршка на земјоделието и рурален развој, за санација на пристапен пат до земјоделски имот, мерка 124, во која, повикот е ограничен на износ не поголем од 1.000.000,00 денари. Одлучено е да се аплицира со санација на патотот од регионалниот пат Берово- Беровско Езеро, до влезот во туристичката наслеба Абланица, бидејќи истиот е оштетен а при ланските поројни дождови, однесен е и мостот, па така движењето, во тој дел, е ограничено и од прилика должината, која може да биде финансирана, соодветствувала да се аплицира. Апликацијата била поднесена уредно и навремено, меѓутоа исход немало досега, во текот на вчерашниот ден општината добила решение и од тие причини побаравме да биде ставена како точка на дневен ред на денешната седница, за да може предвидената динамика да биде испочитувана од страна на општината, објасни Пекевски. Првиот услов е да биде внесена во програма, која понатаму ќе предизвика и промена на годишниот план за јавни набавки и понатаму распишување на јавна набавка. За збор се јави советникот Гоце Ружниски, кој истакна техничка грешка, на средствата во член 2. Направена е грешка, има 3 нули повеќе. *(сите констатираат дека се работи за техничка грешка)* Претседателката констатира дека се работи за техничка грешка, по што вели дека треба да се избришаат 3 нули од член 2. (*Сите едногласно се согласувааат за исправка на техничката грешка*) За збор се јави градоначалникот, кој додаде дека станува збор за земјен пат, земјени работи со изработка на канафки и пропусти на истиот.

Бидејќи друг не се јави за збор, претседателката Буровска, затвори претрес и точката ја стави на гласање. Со **14 гласа ЗА, нема советници кои гласале ПРОТИВ, нема ВОЗДРЖАНИ советници, отсутен од гласање е советникот Дејан Механџиски,** е усвоена **Измена и дополнување на Програма (ЈД, Ј6 и ЈФ) за изградба,реконструкција и одржување на локални патишта и улици во Општина Берово во 2023 година;**

1. ***Советнички иницијативи и прашања***

Претседателката на Совет, Марија Буровска, отвори расправа по предложената точка. За збор се јави советничката Ангела Здравковска, која упати 2 прашања до градоначалникот.

1.Истакна дека смета дека во врска со градската депонија за градежен отпад, на м.в. Црвен брег, состојбата е алармантна, од причина што, има различни видови друг отпад (машини за перење на алишта, каучи, пластики со хемиски супстанци), па така првичната причина зошто го покренува прашањето е загриженоста за луѓето кои живетат таму, а потоа и затоа што тој дел има голем потенцијал да стане туристичка атракција, со оглед на изградбата на православна црква и угостителскиот објект во близина, така да сака да покрене иницијатива, местото кое е определно да биде депонија, одлуката која е донесена да биде укината и да биде назначено ново место, или ЈПКР ,,Услуга” , малку почесто да врши чистење.

2.Прашање поврзано со вчерашниот пост, во врска со ЕТНО фестивалот, мене ме интересира по кој критериуми се изберени тие 5 уметници, дали ја знаеме нивната цена и дали има простор да се предложат македонски изведувачи, затоа што станува збор за етно фестивал.

Претседателката му даде збор на градоначалнкот да одговори, кој истакна дека депонијата за градежен шут е проблем подолго време, добро е советниците да се информираат кога за прв пат е дадена таа месност да се искористи за таа намена, која е несоодветна, по ниту еден критериум и зошто за истата нема донесено таква одлука. Добро е да ги критикувате градоначалникот и општинската администрација, или со постови да го изразуваме незадоволството, меѓутоа како што рече и тој сака да се решат сите состојби. Во разговор со Министерството за животна средина и просторно планирање, како што додаде, локацијата за која имаме соработка била добра за таа намена а имаме и контрола над истата, одговорот е дека треба прво местото да биде уредено оградено , согласно правилник, кое нешто предизвикуваше поголеми финансиски импликации и во буџетската 2022 неможеше да се реализира и сега не сме подготвени да го резлизираме. Ценам дека таа депонија треба да биде заедничка за двете општини Берово и Пехчево. До денес немаме направено ништо. Во текот на вчерашниот ден, бев во фирмата Пакомак во Скопје и веќе потпишавме нов договор, за одлагање на отпад од пакување. На подрачјето на нашата држава имаме 3 такви оператори. Во најскоро време планираме да набавиме садови, да можеме барем пластиката да ја одлагаме. Како што додаде тој, за информација на советниците, во најскоро време, општината ќе има донација од вендинг машина, со која ќе почнеме да го подигаме нивото на еколошка свест. Ќе продуцира собирање на пластика и генерирање на приход. За депонијата, предлагам да формираме работна група, која заедно со Општина Пехчево, иницијативата да биде формално направена за да можеме заеднички, да влеземе во процес, кога ќе ги изработиме документите кои се потребни, да видиме колку ќе чини и да имеме ограден простор, врз кој ќе имаме целосна контрола и да ја спречиме несовесноста кај граѓаните. Искористи јавна прилика да упати благодарност до службеничката Емилија Ваканска, за соработката во тој дел.

Во однос на второто прашање за етно фестивалот, моја иницијатива, заедно со тимот е да дадеме транспарентност на процесот, бидејќи постојано имаме група на граѓани, кои ценат дека треба да се најде ѕвезда, која ќе предизвика поголем регионален интерес и да го задржиме квалитетот на понудата. Наша цел, е да го слушнеме мислењето на граѓаните, ниту сме подготвени, ниту ќе дозволиме да даваме огромни средства, во моментот немаме донатор и целата идеја е да видиме кое е мислењето на граѓаните, за да отпосле утврдиме колкави се тие суми кои тие ги бараат. Не сме утврдиле дека навистина ќе бидат тие. Ценам дека како туристичко место треба да имаме фестивал за да ја збогатиме туристичката понуда. Ценам дека заедно со вас и за Велигден, треба да имаме збогатена програма, со наша музичка група, која ќе побуди зголемен интерес. Како општина, со средствата со кои располагаме, да помогнеме во сферата на културата.

За збор се јави советничката Ангела, која истакна дека е заинтересирана колку пати се чисти депонијата (месечно , неделно, квартално). Градоначалникот образложи дека ЈПКР ,,Услуга“, нема соодветна механизација за чистење на депонијата, тие само помагаат, меѓутоа се случуваат поголеми дефекти на нивната меџанизација, која е потребна за други намени , се ангажира приватен оператор со соодветна механизација, во одредени периоди и Национални шуми помагале и во договор за едно или две чистења во текот на годината, ангажираме приватна компанија, за да ја порамни депонијата за да може грдата слика, да се санира и со тоа да ги опоменуваме несовесните граѓани. Се надевам дека во текот на денешниот и утрешниот ден, ќе имаме состанок со одделението за инспекциски надзор, се со цел да се подобрат состојбите. Додаде дека општината има законска обврска да одреди каде градежните компании ќе го одлагаат градежниот отпад, меѓутоа таму се фрла и отпад кој не е соодветен. Вчера разговарав како да се реши проблемот и сум побарал средба со сите инспекторати, за да може дел од работите да ги превенираме или да настапиме со казнени одредби, со цел да не се нанесе штета на приказната за туристичко Берово. Советничката Ангела Здравковска, уште еднаш прашува дали нема одлука со која тоа земјиште е назначено за градежен отпад, на што градоначалникот и одговара дека нема одлука од Совет дека таа локација е утврдена за депонија за градежен шут, додавајќи дека се надева дека во текот на наредната недела ќе ги заокружи средбите со сите инспекторати кои се надлежни, за да се види како дел од работите да се продолжат и да се решаваат проблемите со одлагањето на отпадот, пред се, со градежен шут, па понатаму и со другото одлагање на отпад. Како што додаде, сега преку министерстото ќе се набават 30 контејнери за хартија и тетрапак амбалажа и 30 за лименки и пет амбалажа, нашата општина според бројот на жители би добила 14 за едната намена и 14 за другата намена, со кои полека барем дел од граѓаните ќе почнат да го селектираат отпадот, така барам да формираме комисија, да обезбедеиме средба со МЖСВ и заедно со општина Пехчево да видиме како е најлесно да имаме контрола и да не создаваме нови диви депонии и да биде економски оправдано и да го утврдиме начинот на финансирање. Советничката Ангела Здравковска понатаму истакнува дека градоначалникот кажал дека изведувачите кои се ставени не се сигурни , дека треба да се слушне гласот на народот, зошто воопшто се изнесе со листа на изведувачи, искрено треба да останеме на ставот дека треба да го задржиме нивото на фестивалот и дека имало во постот и убави предлози. Додава дека во врска со предлог за Велигден, предлага за Велигден да настапи хорот ,,Мирче Ацев” од Скопје ,. Градоначалникот реплицира дека не рекол дека не се знае, она што ќе биде изберено , ќе се види колку чини и ќе се види дали има можност да настапува, ова е само една почетна иницијатва да се види што мислат граѓаните, за да имаме доволно време за организација и да обезбедиме финансиската конструкција. За Велигден, има предвидено средства и покрај КУД ,,Димитар Поп Ѓоргиев Беровски”, ценам дека треба да настапи и друг за да привлечеме и повеќе туристи, истакна Градоначалникот.

Претседателката на Совет, праша дали има други прашања. За збор се јави советничката Славица Фурнаџиска, која се врати на прашањето за депонијата за градежен шут. Не е тоа ништо ново, ниту нова иницијатива, ниту занемарен проблем, едноставно сме народ кој не сака да се промени. Дали сме согласни депонијата да се дислоцира. И за мене е нова инфомрација дека нема одлука, немале визија дека тоа е туристички пат. Знам дека градоначалникот има почнато активности за дислокација и веќе има насоки за место за градежен шут. Предлогот дали да се формира комисија., треба да го оставиме на градоначалникот, да видиме која форма е најбрза и најблиска и да се продолжи со работа. Како што додаде, во врска со формата со општина Пехчево некако е скептична од причина се’ што се договориле со општина Пехчево за пречистителната станица, па досега ништо не реализирано. Знам дека се чисти депонијата, со цел да се менуваат навиките, меѓутоа грдата слика е од другиот отпад, не од градежниот шут и се фаќани луѓе кои фрлаат и не знам како на тоа да работиме.

Градоначалникот кажува дека предлогот за комисија, е да се даде поголема сила и со Пехчево да се утврди дали заеднички да одиме или не, јас ценам дека треба да биде заедно и потоа да разговартаме со Министерството, колку тоа ќе чини и би дошле до некое решение. Знаете со проектот за регионално управување со отпадот., утврдена е претоварна станица, па би можела и таа депонија да биде во близина , како би можеле и двете локации да бидат контролирани. Советникот Владо Методиев, истакна дека во сите сегменти, ако некого го удриме по џеб , смета дека ќе се запраша. Негов предлог, е да се донесе одлука, да биде ригорозно казнет кој ќе биде фатен. Знам дека неможе постојано да се врши контрола, меѓутоа ако јавно е истанкато , дека оној кој ќе биде фатен, ќе биде казнет и додаде дека треба табла на која ќе пишува, дека доколку биде фатен ќе биде казнет со таква и таква казна. Ние свест нити имаме, нити ќе ја имаме, додаде советникот Методиев. За збор се јави и советничката Виолета Димовска Марковска, која само кратко, истакна дека кога е одлучувано за депонија, црквата не била, за година, две, се предвидува дека црквата ќе се изгради, каква и да е депонијата, не е лично и треба да се фокусираме, во што пократок период, да се реши таа депонија и да се отстрани. Во врска со ЕТНО фестивалот, требаше да има повеќе понуди и од домашни изведувачи, па да се види како размислуваат нашите граѓани и каде да се фокусираат работите на етно фестивалот. Градоначалникот искористи прилика јавно да каже дека во ниту еден момент не се занемарени нашите изведувачи, како и секоја година и годинава ќе има ангажман на изведувачи од нашата земја. Ќе ги сублимираме резултатите и ќе видиме што покажуваат, како ќе продолжиме, меѓутоа сметам дека понудата треба да биде збогатена, со цел да привлечеме поголем број туристи и да овозможиме и подобар бенефит за локалната економија. За депонијата ги прифаќам вашите сугестии, најбитно е овој дел да се уреди, во претходниот совет побарав општината да се задолжи и да се изгради тој пат.

Со тоа дневниот ред е исцрпен, седнцата заврши во 09:05 часот, претседателката Марија Буровска им се заблагодари на советниците за присуството и им посака убав ден.

По завршувањето на Седницата, Советниците имаа слободен разговор, во врска со изнесените податоци за аерозагадувањето во Берово, при што разговарано е за одредени состојби и начини како тоа да се превенира, како и како да се изнајдат соодветни решенија истото да се намали, меѓутоа од друга страна и да се делува на ширењето на дезинфомрации кои ја нарушуваат убавата приказна за туристичко Берово.

Усвоен со

Бр.09- 878/1

­­­­ 03.03.2023 година

Берово

*Записничар Претседател на Совет*

*Биљана Каламадевска Марија Буровска*

*\_\_\_\_\_\_\_\_\_\_\_\_\_\_\_\_\_\_\_\_* М.П. \_\_\_\_\_\_\_\_\_\_\_\_\_\_\_\_\_\_\_

(*потпис) (потпис)*